<classify> Magufuli aliyeteuliwa na kuwa mgombea wa Urais kupitia tiketi ya Chama Cha Mapinduzi CCM Jumapili mjini Dodoma, baada ya kufungua rasmi michuano hiyo, atashuhudia mechi itakayokutanisha miamba ya Afrika Mashariki Yanga dhidi ya Gor Mahia ya Kenya.Akizungumza na wandishi wa habari Ofisa Habari wa Shirikisho la Soka Tanzania TFF, Baraka Kizuguto alisema kuwa taratibu zote zimekamiliki na timu zitaanza kuwasili kesho wakati waamuzi wanaanza kutua leo.Waamuzi wa michezo hiyo wanatarajiwa kuwasili kesho leo sambamba na Kamati ya Ufundi kwa ajili ya mitihani ya utimamu wa mwili Physical Test itakayofanyika Alhamisi, na Kamati ya Ufundi watakuwa wakikagua viwanja na kuweka vipimo kabla ya ufunguzi rasmi wa michuano hiyo, alisema Kizuguto.Michuano ya Kagame itaanza Jumamosi kwa michezo mitatu, ukindoa mechi ya Yanga na Gor Mahia, mechi zingine zitakuwa ni kati ya APR dhidi ya Al Shandy ya Sudan Uwanja wa Taifa mchezo utakaochezwa saa 8:00 mchana wakati KMKM na Telecom zitacheza uwanja wa Karume kuanzia saa 10:00 jioni.Yanga inayofundishwa na Hans van Pluijm imewahi kutwaa ubingwa mara tano mwaka 1975, 1993, 1999, 2011, na 2012 wa michuano hiyo watakuwa na kazi moja tu ya kujaribu kuifikia rekodi ya Simba, inayoongoza kutwaa Kombe hilo mara nyingi, ikiwa imeweza kufanya hivyo, mara sita.Pia Yanga imemaliza kama washindi wa pili mara tatu, 1976, 1986 na 1992.Gor Mahia ambayo inafundishwa na Frank Nuttal, raia wa Uskochi mara ya mwisho kutwaa ubingwa wa Afrika Mashariki na Kati mwaka 1985, lakini imetwaa ubingwa huo mara 5 1976, 1977, 1980, 1981, 1985 hivyo kama ilivyo Yanga wana kazi ya kuhakikisha wanafikia rekodi ya Simba ambayo mwaka huu haishiriki.Mchezo wa ufunguzi kati ya Yanga dhidi ya Gor Mahia unaonekana kuteka hisia za wapenzi wa soka kwa ukanda wa Afrika Mashariki, kwani ni takribani miaka 19 timu hizo mbili hazijawahi kukutana katika ardhi ya Tanzania.Gor Mahia na Yanga zipo kwenye kundi A pamoja na timu za Al Khartoum ya Sudan, KMKM ya Zanzibar na Telecom ya Djibout. Wakati Kundi B lina timu za APR ya Rwanda, Al-Shandy ya Sudan, LLB AFC ya Burundi na Heegan FC ya Somalia.Kundi C litaongozwa na Azam FC Tanzania, wakati timu nyingine ni Malakia Sudan Kusini, Adama City Ethiopia, na KCC ya Uganda.  <topic>: MICHEZO 